**ПЛАН – ПРОГРАМА**

**за дейността на читалище„ Димо Цонков1927 ”с. Звездица**

 **за 2023 год**.

 **ул. „Феникс”№52 тел: 052 379-679 e-mail: chidico@abv.bg**

Читалище „Димо Цонков 1927” е единствената културна институция на територията на Звездица. Целта му е да задоволява всестранните потребности на населението, свързани с обогатяване и развитие на културния живот на селото; социална , културна, образователна и спортна дейност; запазване на традиции и обичаи- фолклор и нравствени ценности; разширяване на знанията на населението и приобщаването му към достиженията на науката; създаване на условия за изява на творческите способности на младото поколение; възпитаване и утвърждаване на националното самосъзнание; осигуряване на достъп до информация за населението.

През изминалата 2022 година, за наша радост и удовлетворение, дейността на читалището бе изключително богата и разнообразна. За постигане на целите, относно още по-иновативни дейности и надграждане на съществуващите, направленията, по които ще се осъществява дейността на НЧ” Димо Цонков 1927” през 2023 г са:

 **І. ПОДДРЪЖКА И РАЗВИТИЕ НА МАТЕРИАЛНО- ТЕХНИЧЕСКАТА БАЗА**

 Подмяна на осветителните тела в ателието. Закупуване и монтиране на шкафове и гардероби за носиите в помощната постройка. Закупуване на монитор за видеонаблюдение. Закупуване на нови тонколони за мероприятията на читалището. Закупуване на инструменти и пособия за клубовете по интереси. Поставяне на подвижна рампа, за осигуряване на достъп до библиотеката на хора в неравностойно положение .

отговорник: секретарят срок: постоянен

**ІІ. ИНФОРМАЦИОННА И БИБЛИОТЕЧНА ДЕЙНОСТ**

1.Кандидатстване по проекти за закупуване на книги, обявени от Министерството на културата.

 отговорник: библиотекарят срок: постоянен

2. Закупуване на нови книги, съобразно нуждите на библиотеката и предпочитанията на читателите.

отговорник: библиотекарят срок: постоянен

3. Участие в национални инициативи за четене.

отговорник: библиотекарят срок: постоянен

4. „Книгата-прозорец към света”- гостуване на децата от предучилищната група на ДГ”ЗОРНИЦА” в библиотеката.

 отговорник: секретарят и библиотекарят срок:15.04.2023 г.

5.Ежегодно състезание по правопис и правоговор.

 отговорник: секретарят и библиотекарят срок:21.05.2023г.

6. Срещи с варненски писатели и децата от ДТС „Щурче“ гр. Варна.

отговорник: секретарят срок:постоянен

7. Работа по Глобални библиотеки.

8. Участие в уебинари, поддържане на сайт и уебстраница.

 9. Участие в инициативите на РБ ,,Пенчо Славейков.”

отговорник: секретарят срок: постоянен

10.Постоянна справка за населението за свободни работни места от Бюрото по труда-Варна.

отговорник: секретарят срок: постоянен

**ІІІ.ХУДОЖЕСТВЕНО- ТВОРЧЕСКА ДЕЙНОСТ**

 Продължаване и обогатяване дейността и репертоара на читалищните колективи: Смесена вокална група за обработен фолклор „Зорница”, Танцов състав „Звездица”, Танцов клуб „Плеяди“, ДТС „Звездичка“, Клуб по спортни танци за деца „Одесос денс“, Клуб по зумба танци - новосформиран. Те ще участват в концерти и мероприятия, организирани от читалище „Димо Цонков”, кметство Звездица, община Варна и други структури. Ще имат готовност за участие в национални и международни фестивали.

 Участие на кукерската група във Варненски карнавал- „Празник на маската, маскарадния и сценичния костюм и народната носия“ през м. април.

Участие на самодейните състави в ПФФ”Като жива вода”- гр. Суворово.

През месец юли СВГ „Зорница“ и ТС „ Звездица“ ще вземат участие в НФФ „Петровско пиле шарено“.

През месец октомври ТС „ Звездица „ ще се изяви за поредна година в Национален фолклорен конкурс „Созополска дъга”- гр.Созопол .

СВГ „Зорница“ ще участва на МФФ „ Капанска среща” и Празник на млякото гр. Разград .

Участие на самодейните колективи НК „Фолклорен извор“-Варна

Участие на ТС”Звездица” във НФП „Аспарухово пее и танцува”.

 През лятото ще изнесем два концерта на сцена „ Раковина“.

Участие на СВГ”Зорница” в МФ”Листопад на спомените”.

Участие на самодейните колективи в МФФ „Тополи пее и се смее“.

Участие на СВГ „Зорница“ в МФК „Хоро се вие, песен се пее“-с.Здравец.

Изяви на самодейните колективи на ежегоден „Празник на виното” в МОЛ Варна.

При финансова възможност, международно участие в избрана дестинация.

отговорник: секретарят срок: постоянен

**Работа по ателиета и клубове:**

 Клуб за народни хора „Плеяди”- постоянно действащ

 Клуб „Фантазия и сръчност”- постоянно действащ

 Клуб „Приятели на билката” – летен сезон

 Клуб ,,Усмивка за теб” – летен сезон

 Дамски клуб „Плеяди” – постоянно действащ

 Ателие- декупажна техника-постоянно действащ

 Ателие-техника Карвинг-пролетен и летен сезон

 Клуб „ Приятели на книгата „ – постоянно действащ .

 Вокална школа „Еридан”- действаща от 2020г.

 Арт-школа по рисуване и приложни техники-действаща от 2020г..

 Детски клуб „Тимур“- действащ от 2020г.

**ІV. СОЦИАЛНА И ОБРАЗОВАТЕЛНА ДЕЙНОСТ**

1.Участие в курсове и програми, организирани от Община Варна , РЕКИЦ Варна и Министерство на културата.

2.Участие в обучителни семинари.

3.Организиране почистването на селото от доброволци.

4. Бране на билки.

5.Осигуряване на свободен достъп до информация, информационни услуги и Интернет на жителите.

отговорник: секретарят срок: постоянен

6. Провеждане на състезание по електронно четене, бърз и правилен набор на текст, сърфиране в мрежата и най- бързо намиране и решаване на тестове по класове.

отговорник: библиотекарят срок: м. Май

7. Системна информация от ТБТ – Варна, за свободни работни места.

 отговорник: секретарят срок: постоянен

8. Осигуряване на достъп до читалищни мероприятия и библиотеката на хора в неравностойно положение.

9. Разнос по домовете на литература на лежащо болни и хора в неравностойно положение.

**V. СЪБИТИЯ И ИНИЦИАТИВИ, ОРГАНИЗИРАНИ ОТ ЧИТАЛИЩЕТО**

1. **Нематериално културно наследство**

а/ празнуване на Бабинден;

б/ празнуване на Трифон Зарезан;

в/ празнуване на баба Марта , Деня на самодееца и Трети март;

г/участие във Варненския карнавал за маски, маскараден и сценичен костюм и народна носия;

д/ участие в Кукеровден /Сирни заговезни/;

е/ лазаруване;

ж/ празнуване на Великден /конкурс и изложба/;

з/ празнуване на Гергьовден; „Гергьовски люлки „

и/ тържество за 1юни-Ден на детето;

й/ изпращане на бъдещите първокласници от ДГ „ Зорница“;

к/ честване празник на храма, читалището и селото;

л/ честване Деня на християнското семейство заедно с детска градина „Зорница“;

м/отбелязване на Деня на Народните будители;

н/ коледуване и Коледно тържество;

о/честване на рождени дни и юбилеи на самодейците от НЧ“Д. Цонков“.

**2. Отбелязване на бележити празници и събития**

**3. Организиране на Седми фестивал „Заедно на Еньовден”**

**4. Младежки дейности и спорт:**

 **организиране на спортни изяви и състезания**:

а/ велокритериум „Звездица“;

б/ тенис на маса;

в/ футбол;

г/ народна топка;

д/ Спортен празник на селото –„Мама, татко, баба, дядо и аз“ .

**5. Походи и екскурзии**

**VI. УЧАСТИЯ НА ЧИТАЛИЩЕТО В ИНИЦИАТИВИ НА ДРУГИ ОРГАНИЗАЦИИ И ИНСТИТУЦИИ – СЪБОРИ И ФЕСТИВАЛИ**

1. Участия, съвместени с пенсионерски клуб Звездица.
2. Участия в мероприятия и концерти на община Варна.
3. Участия в регионални и национални фестивали и конкурси.
4. Участия в инициативи на ОИЦ –Варна и РЕКИЦ- Варна.
5. Участия в инициативии мероприятия организирани от РБ „П. Славейков“ - Варна

**VII. СРЕДСТВА ЗА ОСЪЩЕСТВЯВАНЕ НА ДЕЙНОСТИ И МЕРОПРИЯТИЯ**

Дейността на НЧ ,,Димо Цонков 1927” винаги е била разнообразна, съобразена с традициите и обичаите, но и с новаторски идеи и мероприятия. Заложили сме собствени средства от порядъка на 7000,00лв. Те са крайно недостатъчни и се надяваме при нужда на допълнително финансиране от Община Варна .

08.11.2023г. Председател…………………

 с. Звездица /С. Христова/